समाजसेवियों ने ग्राम अगोरा में गरीब आदिवासी बच्चों को बांटे गर्म कपड़े
दतिया | मध्यप्रदेश जनअभियान परिषद की नवांकुर संस्था एनएसबी ने सोमवार को ग्राम अगोरा के आनंदपुर आदिवासी बस्ती में पहुंचकर गरीब बच्चों को गर्म कपड़े वितरित किए। इस अवसर पर संस्था अध्यक्ष कल्पनाराजे बैस ने कहा कि इस संस्था का मूल उद्देश्य गरीबों की सेवा करना है। आदिवासी महिलाओं तथा बेटियों के उत्थान के लिए इस संस्था के लोग हमेशा प्रयासरत रहते हैं। इस मौके पर सुशीला सिंह बैस, प्रदीप ठाकुर, नीलू सिंह बुंदेला, भानसिंह ठाकुर, महेश कुशवाह, सुनील, जमुना आदिवासी, मनीराम, जनकू यादव, कौशल केवट सहित तमाम लोग उपस्थित थे।
hin_Deva hin_Deva